КК СПД Раднички
КК СПД Раднички је српски кошаркашки клуб из Крагујевца. Клуб је део Спортског привредног друштва Раднички. Тренутно такмичи у Кошаркашкој лиги Србије. Домаће утакмице игра у Хали Језеро, капацитета 3.570 места.

Историја 

Године 2014. угашен је КК Раднички Крагујевац који се пет сезона такмичио у регионалној лиги.На иницијативу бившег српског кошаркаша Николе Лончара основан је Крагујевачки кошаркашки клуб Раднички који је такмичење започео од најнижег ранга такмичења, Друге српске лиге Запад. Клуб је представљен спортској јавности 13. октобра 2015. године, а два дана касније одиграо је прву такмичарску утакмицу против Банета из Рашке и победио са убедљивих 115:34. Сезону су завршили са скором 22-0 и тако се пласирали у трећи степен такмичења - Прву српску лигу Запад.

У Првој српској лиги Запад у сезони 2016/17 заузели су 4. место са 20 победа и 6 пораза. Због финансијских проблема крушевачки Напредак морао је да напусти Кошаркашку лигу Србије, највиши степен такмичења, а његово место у сезони 2017/18 заузео је Раднички.

Радички је у првој сезони са 7 победа и 19 пораза заузео 13. место и након само једне сезоне испао у Другу лигу. У првој сезони у Другој лиги освојили су 9. место.

На почетку сезоне 2019/20, клуб је постао део Спортског привредног друштва Раднички и променио је име у КК СДП Раднички д.о.о. Клуб је појачао ветеран и бивши кошаркаш Црвене звезде и Партизана, Рашко Катић. У првој сезони под новим именом, Раднички је освојио 1. место у Другој лиги Србије и пласирао се у Кошаркашку лигу Србије.

Учинак у претходним сезонама

Познатији играчи 
  Рашко Катић
  Урош Николић

Види још 
 КК Раднички Крагујевац
 ЖКК Раднички Крагујевац
 ФК Раднички 1923
 РК Раднички Крагујевац

Извори

Спољашње везе 

 Званична интернет презентација клуба
 Страница клуба на -{srbijasport.net}-

Р
Спорт у Крагујевцу